OpenLLM-France/wikimedia huggingface dataset:
# Panini

Panini sarrerari honakoak dagozkio:

## Biografia

* Pāṇini (K.a. IV. mendea), sanskritozko gramatikaria
* Giovanni Paolo Panini (1691–1765), italiar artista
* A. R. Raja Raja Varma edo Kerala Panini (1863–1918), indiar poeta
* Manuel Panini (1983), italiar futbolaria

## Besteak

* Panini Taldea, italiar enpresa, kromoak egiten dituena
* Pan generoak lehen Panini leinua osatzen zuen
* Panini (ogitartekoa), italiar ogitartekoa
# Panipak Wongpattanakit

Panipak Wongpattanakit (1997ko abuztuaren 8a) Thailandiako emakume kirolaria da, taekwondon lehiatzen dena.
2016an eta 2020an Udako Olinpiar Jokoetan parte hartu zuen, bi domina lortuz, brontzea Rio de Janeiron 2016an eta urrea Tokyo 2020an, Adriana Cerezo Iglesias espainiarra garaitu ondoren. Asiako Jokoetan, 2014an eta 2018an, bi domina irabazi zituen.
Taekwondoko Munduko Txapelketan, hiru domina irabazi zituen 2015 eta 2019 bitartean, eta bi domina Asiako Taekwondo Txapelketan, 2014 eta 2016 urteetan.
2024ko Parisko Olinpiar Jokoetan txapeldun olinpikoa izan zen berriz.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2016 | Río de Janeiro Brasil | 03 ! | –49 kg |
| 2020 | Tokio Japonia | 01 ! | –49 kg |
| 2024 | Paris Frantzia | 01 ! | –49 kg |
| Munduko Txapelketa ||||
| Urtea | Lekua | Domina | Kategoria |
| 2015 | Txeliabinsk Errusia | 01 ! | –46 kg |
| 2017 | Muju Hego Korea | 02 ! | –49 kg |
| 2019 | Manchester Erresuma Batua | 01 ! | –49 kg |
| 2022 | Guadalajara Mexiko | 03 ! | –49 kg |
| Asiar Jokoak ||||
| Urtea | Lekua | Domina | Kategoria |
| 2014 | Incheon Hego Korea | 03 ! | –46 kg |
| 2018 | Jakarta Indonesia | 01 ! | –49 kg |
| 2022 | Hangzhou Txina | 01 ! | –49 kg |
| Asiako Txapelketa ||||
| Urtea | Lekua | Domina | Kategoria |
| 2014 | Taxkent Uzbekistan | 01 ! | –46 kg |
| 2016 | Pasay Filipinak | 01 ! | –49 kg |
| 2024 | Da Nang Vietnam | 02 ! | –49 kg |

## Erreferentziak

* ↑ (Gaztelaniaz) «Lágrimas de campeona: Adriana Cerezo consigue la primera plata española en Tokio» elconfidencial.com 2021-07-24 (Noiz kontsultatua: 2021-07-28).
* ↑ (Gaztelaniaz) RTVE.es. (2021-07-24). «Tokyo 2020 | ¿Quién es Adriana Cerezo, primera medallista española?» RTVE.es (Noiz kontsultatua: 2021-07-28).

## Kanpo estekak

* "Panipak Wongpattanakit" Olympic.org-en Artxibatua
* "Panipak Wongpattanakit" OlympicChanel.com-en Artxibatua
* "Panipak Wongpattanakit" Olympics.com-en
* "Panipak Wongpattanakit Olympedian
* "Panipak Wongpattanakit" TaekwondoData.com-en
* "Panipak Wongpattanakit" The-Sports.org-en
* "Panipal Wongpattanakit" Sports Reference-en Artxibatua
* Datuak: Q19950818
* Multimedia: Panipak Wongpattanakit / Q19950818
# Panipat

Panipat (Paniput, hindiz पानीपत, panjabieraz ਪਾਨੀਪਤ) Indiako Haryana estatuko hiri zaharra eta historikoa, Panipat barrutiaren hiribura, egun.

## Historia

Panipat Pandava anaiek sortutako bost hirietatik (prasthas) bat da. Hori Mahabharataren garaietan izan zen. Haren izen historikoa Panduprastha da. Leku horretan guda historikoak eman ziren.
XIX. mende arte hiria harresiz gotortuta egon zen. Udalerria 1867an sortu zen. 1989ko urriaren 31n Panipat barrutiaren burua izendatua izan zen, Karnal barrutitik bereizita. 1992an barrutia berrantolatua izan zen baina hiriburutasuna berean mantendu zen.

## Geografia

Panipat koordenada hauetan dago 29°23′N 76°58′E﻿ / ﻿29.39°N 76.97°E﻿ / 29.39; 76.97. Altitudea 219 metrokoa da.

## Biztanleria

2008ko zentsuaren arabera hiriak 261.665 biztanle zituen.

## Leku interesgarriak

* Panipat Guduen museoa
* Samadhistal d'Hemu
* Babur eta Akbar zelaiak (Sodhapur)
* Ibrahim Lodiren hilobia
* Kabuli Bagh
* Devi Mandir
* Kala Amb (hirugarren Panipat guduan hildakoen oroimenez)
* Salar Gunj ataria
* XIII. mendeko Bu Ali Shah Qalandar sufiren hilobia

## Kanpo estekak

* Datuak: Q139706
* Multimedia: Panipat / Q139706
# Paratsepinite-Na

Paratsepinite-Na mineral bat da eta paratsepinita taldearen kidea da.

## Ezaugarriak

Paratsepinite-Na elementu kimiko mineralaren formula kimikoa hau da: ${\ce {(Na,Sr,K,Ca)7(Ti,Nb)8(Si4O12)4(O,OH)8*nH2On~8}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Paratsepinite-Na: Mineral information, data and localities.» www.mindat.org (Noiz kontsultatua: 12-05-2019).
# Paraty

Paraty Brasilgo udalerri bat da, Rio de Janeiroko estatuan kokatua. 37.533 biztanle ditu 925,392 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q926729
* Multimedia: Paraty / Q926729
# Parauapebas

Parauapebas Brasilgo udalerri bat da, Pará estatuan kokatua. 266.424 biztanle ditu 6.886,208 km²ko eremuan.

## Ikus, gainera

* Pará

## Kanpo estekak

* Datuak: Q1806100
* Multimedia: Parauapebas / Q1806100
# Paraturrilites

Paraturrilites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12265544
# Paratsepinite-Ba

Paratsepinite-Ba mineral bat da eta paratsepinita taldearen kidea da.

## Ezaugarriak

Paratsepinite-Ba elementu kimiko mineralaren formula kimikoa hau da: ${\ce {Ba4(Ti,Nb)8(Si4O12)4(OH,O)8 * 8H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Paratsepinite-Ba: Mineral information, data and localities.» www.mindat.org (Noiz kontsultatua: 12-05-2019).
# Panzhihua

Panzhihua (txinera sinplifikatuz: 攀枝花; pinyineraz: Pānzhīhūa), Sichuan probintzian kokatutako prefektura mailako hiria da. Guztira, 1.100.000 biztanle inguru dauzka 2004ko erroldaren arabera eta 7.440 kilometro koadroko azalera.

## Banaketa administratiboa

* Ekialdeko Barrutia (东区)
* Mendebaldeko Barrutia (西区)
* Renhe Barrutia (仁和区)
* Miyi Konderria (米易县)
* Yanbian Konderria (盐边县)

## Klima

Datu klimatikoak (Panzhihua (1988−2007)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 21.8 | 24.8 | 28.6 | 31.7 | 32.3 | 32.2 | 31.0 | 30.6 | 28.1 | 26.2 | 23.4 | 21.0 | 27.6 |
| Batez besteko tenperatura minimoa (°C) | 6.9 | 9.9 | 14.2 | 17.7 | 19.8 | 21.4 | 21.3 | 20.8 | 18.9 | 16.2 | 11.3 | 7.2 | 15.5 |
| Euria (mm) | 5.5 | 3.7 | 8.2 | 14.0 | 57.9 | 144.0 | 221.1 | 188.2 | 139.2 | 57.7 | 16.9 | 1.9 | 858.3 |
| Iturria: ||||||||||||||

## Ikus, gainera

* Sichuan probintziaren banaketa administratiboa

## Erreferentziak

* ↑ http://www.nmc.gov.cn/publish/forecast/ASC/panzhihua.html 中央气象台

## Kanpo estekak

* (Txineraz) Panzhihua hiriko gobernuaren webgunea.
* Datuak: Q425415
* Multimedia: Panzhihua / Q425415
# Panzer IV

Panzerkampfwagen IV (PzKpfw IV), ezagunagoa Panzer IV izenez, 1930eko hamarkadaren amaieraldera Alemaniak ekoitzitako tanke modelo bat izan zen. Bigarren Mundu Gerran oso erabilia izan zen, gerra honetan gehien ekoitzitzako alemaniar tankea baitzen, guztira 8.500 unitate eraikiz.
Infanteriari babes emateko diseinatua, hasiera batez ez zen etsaien tankeri aurre egiteko helburuz erabili izan; funtzio hori Panzer III tankeak betetzen baitzuen. Halere, T-34 sobietar tankeari aurre egiteko Panzer III tankea zaharkitua gelditzean, Panzer IVak alemaniar tanke nagusiaren papera jokatzera igaro zen.

## Kanpo estekak

* Datuak: Q12186
* Multimedia: Panzerkampfwagen IV / Q12186
# Panzer VI Tiger

Panzerkampfwagen VI Tiger Ausf. E, Alemaniako tanke astun bat izan zen. 1942tik Bigarren Mundu Gerrako Afrika eta Europako fronteetan erabilia izan zen. Berez, Hirugarren Reichak Sobietar Batasuna bereganatzeko Bizargorri Operazioaren lehenbiziko hilabeteetan T-34 eta KV-1 sobietar tankeez osatutako ezusteko erresistentzia blindatuari erantzun emateko asmoz sortua izan zen, tankearen Tiger ezizena, Ferdinand Porsche ingeniariak eman zion, erromatar zenbakia berriz, ondorengo Panzer VI Tiger II tanketik bereizteko gehitu zitzaion. Lehenengo ezizena, Panzerkampfwagen VI Ausf. H izan zen, baina 1943ko martxoan izen ofiziala jarri zioten, Panzerkampfwagen VI Tiger Ausf. E. Izen militarra honakoa zen, Sd.Kfz.181.

## Kanpo estekak

* Datuak: Q151221
* Multimedia: Tiger I / Q151221
# Panzer V Panther

Panzerkampfwagen V Panther, ezagunagoa Panzer V Panther izenez, 1940ko hamarkadaren hasieran Alemaniak ekoitzitako tanke modelo bat izan zen. Bigarren Mundu Gerran erabilia izan zen, 1943-1945 artean. MAN AG enpresak 6.000 unitate eraiki zituen.
T-34 sobietar tankeari aurre egin eta aurreko Panzer III eta Panzer IV modeloak ordezkatzeko dizeinatua izan zen, anhiz eta azken modelo hori inoiz osoki ordezkatu ez izan. Panzer IVarekin batera nahiz Panzer VI Tiger tankea astunarekin zerbitzua eman zuen.
Bere su potentzia, mugikortasun eta babes konbinazioari esker, Pantherra gerra amaiera eta beste herrialdeetako gerra ondorengo tanken diseinatzeko eredu bilakatu zen. Maiz, Bigarren Mundu Gerako tanke diseinu onenetakotzat jotzen da.

## Kanpo estekak

* Datuak: Q151960
* Multimedia: Panzerkampfwagen V / Q151960
# Panzer

Panzer (alemanez: Panzer; «blindatua»), alemanezko izen osoa Panzerkampfwagen («Gudu auto blindatua»), alemaniar gudarosteak Bigarren Mundu Gerran erabili zuen ibilgailu blindatua izan zen.
Gerran zehar hainbat hobekuntza eta aldaera izan zituen. Lehenengoa Panzer I izan zen eta lau tanke inguruko batailoietan antolatzen ziren, Panzerdivision delakoetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/2/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q585959
* Multimedia: Armored fighting vehicles / Q585959
# Panzer I

Panzer I, Panzerkampfwagen I izenaren laburdura, alemaniar tankea izan zen, 1930eko hamarkadan sortua eta Bigarren Mundu Gerran zerbitzuan izan zena.
1932an diseinatua, 1934an ekoizteari ekin zioten, hasieran entrenamendurako bakarrik. Guztira, 1.493 unitate egin zuten. Lehendabizikoz, Espainiako Gerra Zibilean aritu zen borrokan eta, kopuru handia zutenez, Bigarren Mundu Gerran ere erabili zuten.

## Erreferentziak

* ↑ Manrique, José María; Molina Franco, Lucas. (2006). Las Armas de la Guerra Civil Española. Madril: La Esfera de los Libros, 613 or. ISBN 84-9734-475-8..

## Kanpo estekak

* Datuak: Q151465
* Multimedia: Panzerkampfwagen I / Q151465
# Panzer III

Panzerkampfwagen III, nagusiki Panzer III deitua, 1930eko hamarkadan Alemaniak garatu eta Bigarren Mundu Gerran asko erabilitako tanke modelo bat izan zen. Bere kaxa nahiz Panzer IV tankeari babes emanez borrokatu zen, bereziki T-34 sobietar tankeei aurre eginez.
1935-1937 artean diseinatua izan zen eta 1939-1943 artean Daimler-Benz enpresak ekoitzia.

## Kanpo estekak

* Datuak: Q151475
* Multimedia: Panzerkampfwagen III / Q151475
# Panzer dibisio

Panzer dibisioa (alemanez: Panzerdivision) Bigarren Mundu Gerran alemaniar gudarosteak eduki zuen talde militarra izan zen. Bi eta lau panzer bataloiz osatua izaten zen. Batik bat tanke arinez eraturik zegoen, artilleria, infanteria motorizatua, ingeniari taldeak, eta mantenu zerbitzuak ere bazituen arren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/2/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1779157
* Multimedia: Tank units of the Wehrmacht / Q1779157
# Panzerlied

Panzerlied Alemaniako antzinako Wehrmacht gudaroste edo indar armatuaren abesti edo martxa militar ospetsuenetako bat da. 1933ko ekainean Kurt Wiehle ofizialak Königsbrück hirira zihoala idatzi zuen. Wiehlek alemaniar itsas gizonen abesti baten doinua moldatu eta Panzerwaffe indar armatuetarako egokiagoa ziren hitzak idatzi zizkion.
Abesti edo martxa militar hau 1965eko Battle of the Bulge filman agertzearekin bat mundu osoan ezaguna bilakatu zen.

## Kanpo estekak

* Battle of the Bulge filmako Panzerlied abestiaren bertsioa entzungai (Alemanez)
* Panzerlied abestiaren jatorrizko bertsioa entzungai (Alemanez)
* Datuak: Q700054
# Panzer II

Panzer II.a Alemanian 1930ean garatutako tanke arina izan zen, Bigarren Mundu Gerran erabilia. Izena Panzerkampfwagen II alemanezko izendapen ofizialaren laburdura da (II. ereduko borroka-ibilgailu blindatua), PzKpfw II laburtua. Alemaniako ibilgailu militarren inbentarioa izendatu zuten tanke honetarako: SD. Kfz. 121. Behin-behineko baliabide gisa diseinatu zen, beste tanke batzuk garatzen ziren bitartean, eta zeregin garrantzitsua izan zuen gatazkaren lehen urteetan, Poloniako eta Frantziako kanpainetan. 1942ko amaieran, borroka-frontetik erretiratu zen, eta tankearen ekoizpena 1943an amaitu zen, nahiz eta xasisa beste ibilgailu blindatu batzuetarako erabili zen.

## Historia

1934an, nabariak izan ziren Panzer III.aren eta Panzer IV.aren diseinuaren eta produkzioaren atzerapenak. Krupp, MAN, Henschel eta Daimler-Benzen behin-behineko ordezko batentzako diseinuak eskatu ziren. Azken diseinua Panzer I.an oinarrituta zegoen, baina tamaina handiagoko dorretxo batekin, 20 mm-ko antitanke kanoi bat muntatzen zuena. Produkzioa 1935ean hasi zen, baina beste hemezortzi hilabete behar izan ziren borrokarako prest zegoen lehen tanga entregatu arte.
Panzer II izan zen Alemaniako Panzer dibisioetako borroka-gurdi nagusia Frantziako Guduaren hasieran, 1940/41ean Panzer III eta IV taldeek ordezkatu zuten arte. Ondoren, Panzer IIa eraginkortasunez erabili zen azterketa-tanke gisa. Alemaniako kanpainetan egon zen Polonian, Frantzian, Danimarkan, Norvegian, Afrikako iparraldean eta Errusian. Frontearen lerrotik kendu ondoren, bigarren mailako lerroetan eta patruiletarako erabili zen.

## Erreferentziak

* ↑ (Ingelesez) Suciu, Peter. (2021-03-08). «Why Nazi Germany Relied So Much on the Panzer II Tank» The National Interest.

## Kanpo estekak

* Datuak: Q151068
* Multimedia: Panzerkampfwagen II / Q151068
# Partickhill

Partickhill, Eskoziako gaeleraz: A' Bhrae na Partaig eta eskozieraz: Pairtickhull, Eskoziako Glasgow hiriko barruti bat da, Partick auzoaren iparraldean.

## Kanpo estekak

* Datuak: Q7140476
# Partidak

Partidak (gaztelaniaz: Partidas) edo Zazpi Partidak (gaztelaniaz: Siete Partidas) Alfontso X.aren erregealdian (1252-1284) Gaztelako Koroan idatzitako lege-corpusa da, erresumaren nolabaiteko uniformetasun juridikoa lortzeko helburua zuena. Bere jatorrizko izena, Legeen Liburua zen, eta XIV. mende inguruan bere egungo izena hartu zuen, bere sekzioen kopuruagatik.
Lan hau Gaztelak zuzenbidearen historiari utzitako ondare garrantzitsuenetakotzat hartzen da, Hispanoamerikan (XIX. mendera arte) indarraldi zabalena eta luzeena duen lege-corpusaa baita. "Entziklopedia humanistatzat" ere jo izan da, gai filosofikoak, moralak eta teologikoak (alderdi grekolatinokoak) jorratzen baititu, nahiz eta testuak berak obraren izaera legegilea baieztatzen duen; izan ere, hitzaurrean adierazi zenez, nahasmena eta arau-ugaritasuna ikusita eman zuten, eta haiek epaitzeko baino ez.

## Erreferentziak

* ↑ Euskalterm: [Hiztegi terminologikoa] [2000]
# Partido Galeguista

Partido Galeguista alderdi politiko nazionalista galiziarra izan zen, Espainiako Bigarren Errepublikaren garaian nagusia izan zena, 1931ko abenduan eta Pontevedran sortutakoa eta 1936 artean aktiboa ibili izan zena, "Rexurdimento" garaiaren azken urteetan.
A Nosa Terra alderdiaren aldizkaria izan zen, Irmandades da Fala taldearekin konpartitutakoa, eta Federación de Mocedades Galeguistas gazte atala 1934ko urtarrilean sortu zuten, 1.000 kide eduki izan zituena.
Alderdiak berak 1935ean garairik onenak bizi zituen, 5.000 kide eta 90 talde edukiz. "Castelao" izan zen kide nabarmenetarikoa.
Espainiako Gerra Zibilak alderdiaren egitura larri kaltetu zuen, hainbat kide erebestera ihes eginez, baina beste batzuk 1937an Bartzelonan bulego bat sortu zuten. Azkenean, Katalunia frankisten eskuetan erori ondoren, Frantzia eta Amerikarako bidea hartu zuten gehien-gehienek, Buenos Aires, Montevideo, Mexiko Hiria eta Habanan batik bat barreiatuz.
1950eko uztailaren 25ean "Galaxia" argitaletxea sortu zuten, eta honek markatu zuen alderdia bertan behera uztea Galizian, kideak kultura egitasmo honetan murgilduz.
Azkenik, izen bera izan duten alderdiak lau aldiz sortu izan dituzte Frankismoaren amaiera ondoren: 1978, 1984, 1991 eta 2004an.

## Kanpo estekak

* Datuak: Q538566
* Multimedia: Partido Galeguista (1931) / Q538566
# Partidismo

Partidismoa edo, zentzu gaitzesgarrian, alderdikoikeria alderdi politiko batekiko baldintzarik gabeko eta gehiegizko atxikimendu eta konpromisoa da, interes orokorraren gainetik alderdiaren interesak sustatuz.

## Ikus, gainera

* Fanatismo
* Sektarismo

## Kanpo estekak

* Datuak: Q122229144
# Partido Republicano Autónomo Navarro

Partido Republicano Autónomo Navarro (PRAN) 1914ko maiatzaren 23an Gregorio Huderrek sortutako nafar alderdi errepublikanoa izan zen.
1926an Aliantza Errepublikanoarekin bat egin zuen. 1930ean Juan Etxepare bere buruzagiak Jakako altxamenduan parte hartu zuen. 1931n Serafín Huderrek berrantolatua, 1934an Izquierda Republicanaren barnean desegin zen.

## Erreferentziak

* ↑ Jimeno Jurio, Jose Maria. (2007). Navarra en la época moderna y contemporánea. Pamiela ISBN 978-84-7681-457-4..

## Kanpo estekak

* Datuak: Q3753544
# Partick

Partick, Eskoziako gaeleraz: Pàrtaig eta eskozieraz: Pairtick, Eskoziako Glasgow hiriko auzo bat da, Clyde ibaiaren iparraldean.

## Kanpo estekak

* Datuak: Q7140469
* Multimedia: Partick / Q7140469
# Partido Aragonés

Partido Aragonés edota PAR (aragoieraz: Partito Aragonés; katalanez: Partit Aragonès; euskaraz: «Aragoiar Alderdia») Aragoiko zentro-eskuineko alderdi politiko bat da, bere burua aragoiar nazionalistatzat deskribatzen duelarik.
1978ko urtarrilean Hipólito Gómez de las Roces eta beste hainbatek sortu zuten. 1990eko hamarkadara arte Partido Aragonés Regionalista (euskaraz: «Aragoiar Alderdi Erregionalista») zeritzon, ordutik aurrera aragoiar nazionalismo moderatuaren alde jo zuelarik.
PAR alderdiak katalanaren hizkuntz batasunaren aurkako jarrera du, Sartaldeko Zerrendan mintzatzen den katalan hizkuntza aragoieraren aldaera ezberdinak direla baieztatzen duelarik, hori dela eta, 2009ko Aragoiko Hizkuntz Legearen aurka azaldu zen. Aragoiko administrazioaren berrantolaketa eta autonomia erkidegoaren deszentralizazioaren aldekoa da, halere, maiz Alderdi Popularrari babes eman izan dio.
Rolde Choben izeneko gazte erakundea ere badu.

## Kanpo estekak

* Aragoiar Alderdiaren webgunea (Ingelesez)
* Datuak: Q2054574
* Multimedia: Partido Aragonés / Q2054574
# Partido Familia y Vida

Partido Familia y Vida (euskaraz Familia eta Bizitzaren Alderdia). Espainiako alderdi politiko bat da. 2002. urtean eratu zuten PPk abortu eta sexu bereko ezkontzen aurkako politikak baztertu zituela uste zutelako.
2011ko Espainiako hauteskunde orokorretara aurkeztu zen.

## Erreferentziak

* ↑ www.boe.es

## Kanpo estekak

* (Gaztelaniaz) Alderdiaren webgunea
* Datuak: Q3752709
# Paraguaiko sukaldaritza

Paraguaiko sukaldaritza paraguaitarren janari tradizionala da, nahiz Paraguain zein atzerrian. Oso gastronomia anitza da, jatorri neolitikokoa, tupi-guarani etnien presentziarekin eta espainiar eta italiar sukaldaritzen eragina jaso duena.

## Osagaiak

Manioka eta artoa oso erabiliak dira. Horrez gain, nabarmentzekoak dira mandioka egosia eta babarrunak, entsaladetan eta zopetan jartzen dituztenak.

## Plater tipikoak

* Chipa Guasú, artalez egindako pastela.
* Jopara.
* Kivevea.
* Kosereva.
* Mazamorra.
* Paraguaitar gazta.
* Paraguaitar zopa.
* Vori voria.
* Xipa.

## Kanpo estekak

* Datuak: Q3006970
* Multimedia: Cuisine of Paraguay / Q3006970
# Paraguaríko departamendua

Paraguaríko departamendua (gaztelaniaz: Departamento de Paraguarí) Paraguaiko hamazazpi departamenduetako bat da. Paraguarí hiriburua eta Carapeguá hiririk populatuena ditu.

## Banaketa administratiboa

Departamendua hamazortzi barrutitan banatuta dago:
| Barrutiak | Azalera (km²) | Biztanleria (2017ko est.) |
| Acahay | 403 | 16 624 |
| Caapucú | 2301 | 8380 |
| Carapeguá | 442 | 36 118 |
| Escobar | 364 | 8675 |
| Gral. Bernardino Caballero | 169 | 7250 |
| La Colmena | 117 | 5804 |
| María Antonia | 325 | 5674 |
| Mbuyapey | 793 | 14 560 |
| Paraguarí | 273 | 24 058 |
| Pirayú | 143 | 17 727 |
| Quiindy | 897 | 21 356 |
| Quyquyhó | 624 | 7495 |
| San Roque González de Santa Cruz | 299 | 12 226 |
| Sapucai | 338 | 6788 |
| Tebicuarymí | 130 | 4570 |
| Yaguarón | 195 | 31 443 |
| Ybycuí | 702 | 24 780 |
| Ybytymí | 312 | 7400 |

## Erreferentziak

* ↑ DGEEC. Proyección de la población por sexo y edad, según distrito. Revisión 2015. (Noiz kontsultatua: 2017ko urriaren 9an).

## Kanpo estekak

* Datuak: Q240014
* Multimedia: Paraguarí Department / Q240014
# Paraguarí

Paraguarí Paraguaiko udalerri bat da, Paraguaríko departamenduan kokatua. 273 km²ko azalera du eta 2017ko estimazioen arabera 24058 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q917103
* Multimedia: Paraguarí / Q917103
# Paraguaitar misioak

Paraguaitar misioak, jesuiten misioak ere deituak, herri indigenentzako finkapen mota bat ziren, zehazki Brasilgo Rio Grande do Sul eremuan, Paraguain eta Argentinako lurralde mugakidean hedatuak, Hego Amerikan. Jesusen Lagundiak ezarri zituen XVII. mende hasieran, eta XVIII. mende erdialdera desegin ziren, Jesusen Lagundia Europako hainbat herrialdetan debekatu zituztenean. Gerora "teokrazia sozialista" esperimentua deitu izan zaio, edo "kolonialismo onaren" adibide bakan bat.

## Erreferentziak

* ↑ encyclopedia.com incorporating the Catholic Encyclopedia
# Paraguaitar

Paraguaitarrak (gaztelaniaz: paraguayos) Paraguaiko herritarrak dira. Paraguaiko gizartea multietnikoa da: egungo paraguaitarrak espainiar kolonizatzaileen, bertoko guaranien eta XIX. eta XX. mendeko etorkinen ondorengoak dira. %65a mestizo, %31a kaukasoarra eta %3a beste jatorrikoa da.

## Ikus, gainera

* Eusko-paraguaitar

## Erreferentziak

* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.

## Kanpo estekak

* Datuak: Q10344552
# Paraguanajuatita

Paraguanajuatita sulfuro motako minerala da.

## Ezaugarriak

Paraguanajuatita sulfuro mineralaren formula kimikoa hau da: ${\ce {Bi2Se3}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Paraguanajuatite: Mineral information, data and localities.» www.mindat.org (Noiz kontsultatua: 12-05-2019).
# Paraguaçu (Minas Gerais)

Paraguaçu Brasilgo udalerri bat da, Minas Gerais estatuan kokatua. 21.605 biztanle ditu 424,296 km²ko eremuan.

## Ikus, gainera

* Minas Gerais

## Kanpo estekak

* Datuak: Q283682
* Multimedia: Paraguaçu (Minas Gerais) / Q283682